เลขาศาลฯ แจง ท่านเปาโผล่คลิปฟิตเนส อยู่ระหว่างตรวจสอบ
เลขาธิการสำนักงานศาลยุติธรรมยันไม่ได้นิ่งนอนใจ หลังมีสื่อไปบอกว่า มีผู้พิพากษาอยู่ร่วมในคลิปวิดีโอหญิงสาวเปลือยกายในร้านเซาน่า ย่านวังทองหลาง บอกอยู่ระหว่างตรวจสอบ ขณะที่โฆษกศาลชี้หากพาดพิงถึงใครก็ต้องตั้งกก.สอบ   ,เมื่อวันที่ 20 ม.ค.นายภัทรศักดิ์ วรรณแสง เลขาธิการสำนักงานศาลยุติธรรม กล่าวถึงความคืบหน้ากรณีกระแสข่าวว่ามีผู้พิพากษาอยู่ร่วมในคลิปวิดีโอหญิงสาวเปลือยกายภายในร้านเซาน่าและฟิตเนส ย่านวังทองหลาง ว่า ตามหลักประมวลจริยธรรมข้าราชการตุลาการนั้น ตุลาการจะต้องดำรงตนให้อยู่ในศีลธรรมที่ดีงาม ซึ่งภายหลังทราบเรื่องจากสื่อมวลชน ทางสำนักงานศาลยุติธรรมก็ไม่ได้นิ่งนอนใจ ขณะนี้กำลังอยู่ระหว่างการตรวจสอบว่า บุคคลภายในคลิปดังกล่าวเป็นผู้พิพากษาหรือไม่ มีความเกี่ยวข้องกับทางสำนักงานศาลยุติธรรมอย่างไรบ้าง,นายภัทรศักดิ์ กล่าวด้วยว่า ขณะนี้ขั้นตอนกำลังอยู่ระหว่างการสืบหาข้อเท็จจริง และหากมีความชัดเจนก็จะแถลงข่าวให้ทราบอีกครั้ง เมื่อถามว่าฟิตเนสดังกล่าวเป็นสถานที่อโคจร ซึ่งผู้พิพากษาไม่เหมาะสมที่จะเข้าไปหรือไม่ นายภัทรศักดิ์ ตอบสั้นๆ ว่า การออกกำลังกายก็เป็นเรื่องที่ดี,ด้านนายบวรศักดิ์ ทวิพัฒน์ โฆษกสำนักงานศาลยุติธรรม กล่าวว่า ขณะนี้ทางสำนักงานศาลยุติธรรมกำลังอยู่ระหว่างการตรวจสอบคลิปวิดีโอดังกล่าว ว่ามีบุคคลของทางสำนักงานศาลยุติธรรมเข้าไปเกี่ยวข้องด้วยหรือไม่ และมีใครบ้าง ซึ่งหากพบว่ามีการพาดพิงถึงบุคคลใดก็จะต้องมีการตั้งคณะกรรมการตรวจสอบข้อเท็จจริง โดยบุคคลที่ถูกพาดพิงก็สามารถเข้าชี้แจงได้อย่างเต็มที่ ส่วนจะมีความผิดทางวินัยหรือไม่นั้น เป็นอำนาจของทางคณะกรรมการตุลาการศาลยุติธรรม (ก.ต.) จะเป็นผู้พิจารณา แต่ขณะนี้ยังอยู่แค่ขั้นตอนการตรวจสอบเท่านั้น ซึ่งจะต้องได้ข้อเท็จจริงให้เป็นที่ชัดเจนเสียก่อน,ทางสำนักงานศาลธุติธรรมมีแหล่งข้อมูลของคลิปที่น่าเชื่อถือได้ แต่ขณะนี้ยังไม่มีการทำหนังสือเรียกผู้พิพากษาหรือบุคคลใดเข้าพบเพื่อสอบถาม และยังไม่ได้รับการประสานจากทางเจ้าหน้าที่ตำรวจในการเข้าให้ข้อมูลแต่อย่างใด ส่วนระยะเวลาในการตรวจสอบนั้น คงไม่สามารถระบุได้ แต่ยืนยันว่าทางสำนักงานศาล ได้ดำเนินการอย่างจริงจัง และหากผลการตรวจสอบเป็นอย่างไร จะแจ้งให้ทราบอีกครั้ง โฆษกสำนักงานศาลยุติธรรม กล่าว
เลขาธิการสำนักงานศาลยุติธรรมยันไม่ได้นิ่งนอนใจ หลังมีสื่อไปบอกว่า มีผู้พิพากษาอยู่ร่วมในคลิปวิดีโอหญิงสาวเปลือยกายในร้านเซาน่า ย่านวังทองหลาง บอกอยู่ระหว่างตรวจสอบ ขณะที่โฆษกศาลชี้หากพาดพิงถึงใครก็ต้องตั้งกก.สอบ   
ฟิตเนสโป๊,ฟิตเนสเปลือยกาย,คลิปฟิตเนส,ผู้พิพากษา,ผู้พิพากษาโผล่คลิปโป๊,สำนักงานศาลยุติธรรม,ศาล,ชี้แจง,อาญากรรม,กทม,ข่าวทั่วไทย